wickkiey/tamil-wikipedia-chunked huggingface dataset:
# நூஹ்

**நூஹ்** (அரபு: نوح நூஹ்; கருதப்படும் காலம்: கி.மு.) இருமுறை திருக்குர்ஆனில் குறிப்பிடப்படுகிறார். முதலில் சூரா 19-லும், பின்னர் சூரா 21-லும் காணப்படுகிறது.இசுலாமியர்களின் புனித நூலான திருக்குர்ஆனில், இருபத்தைந்து நபிமார்களைப் பற்றி கூறப்பட்டுள்ளது. அதில் மூன்றாவதாகக் குறிப்பிடப் படுகிறார், **நுஹ்**
# நூஹ்

## பிறப்பு

நூஹ் நபியவர்ககளின் இயற்பெயர் *அப்துல் கஃப்பார்*( عبد الغفار )என்பதாகும். இத்ரீஸ் நபியுடைய பேரரும், *லாமக்* உடைய மகனுமாவார்கள். இவர்களின் தாயாரின் பெயர் *பன்யூஸ்*.  
;தோற்றம்
அவர்கள் மிக அழகு பெற்று திகழ்ந்தார்கள். உடல் பருத்து, நெஞ்சு அகன்றிருந்தது. வீரத்தைக் காட்டும் மீசையும், தாழ்மையை பிரதிபலிக்கும் தாடியும் அவர்களின் முக அழகைப் பன்மடங்கு அதிகப்படுத்தியது. சிறந்த ஆணழகராக விளங்கினார்கள்.  
;சிறப்பு பெயர்கள்
ஷெய்குல் முர்சலீன் (முர்சலான நபிமார்களில் முதியவர்), கபீருல் அன்பியா (நபிமார்களில் மூத்தவர்), நஜீயுல்லாஹ் (இறைவனால் விமோசனம் அளிக்கப் பெற்றவர்), அபு அன்பியா (நபிமார்களின் தந்தை)
# நூஹ்

## திருக்குர்ரானின் குறிப்புகள்

| *இறைதூதர்களில் ஒருவர்: , , , , , , , ,
*அவரின் அறவுரைகள்: , , , , , , , , , , , ,
*அவரின் சவால்கள்: , , , , , , , , , , , , , , , , , ,
*அவரின் *நன்றி*:
*அவரின் வாழ்த்து நல்கை: , , ,
*கடவுள் அவரின் மக்களை அழித்தல்: , , , , , , , , , , , , , , ,
*அவரது உயிர் காக்கப்படல்: , , , , , , , , , ,
*அவரின் மதிப்பீடு: , , | } |
| --- | --- |
# நூஹ்

## காட்சியகம்

- கீழ்க்கண்ட உயர்வேலைப்பாடுகளுள்ள சமாதி துருக்கியில் உள்ளது.
# பி-வலயக்குழு

**p-தொகுதி** அல்லது p-வலயக்குழு தனிமங்கள் என்பவை தனிம அட்டவணையில் இறுதியில் உள்ள 6 கூட்டம் தனிமங்களாகும்( ஈலியம்(He) தவிர). தனிம வரிசை அட்டவணையில் 13ஆம் தொகுதியிலிருந்து 18 ஆம் தொகுதி வரைச் சார்ந்திருக்கும் தனிமங்களில், p ஆர்பிட்டால்களில் எலக்ட்ரான்கள் தொடர்ச்சியாக நிரவுதல் செய்யும் தனிமங்களே p-தொகுதி தனிமங்கள் என அறியப்படுகின்றன. எல்லா தனிமங்களிலும் ‘s’ ஆர்பிட்டால்களில் முழுமையாக நிரப்பப்பட்டும், ‘p’ஆர்பிட்டால்கள் முழுமையாக நிரப்பப்படாத நிலைமையிலும் உள்ளன. 13ஆம் தொகுதியிலிருந்து (ns<sup>2</sup> np<sup>1</sup> ) 17ஆம் தொகுதி வரை (ns<sup>2</sup> np<sup>5</sup>) ஒவ்வொரு எலக்ட்ரானாக தொடர்ச்சியாக நிரப்பப்படுகின்றன. 18 ஆம் தொகுதியில் (ns<sup>2</sup> np<sup>6</sup>) s-மற்றும் p-ஆர்பிட்டால்கள் முழுமையாக எலக்ட்ரான்களால் நிரப்பப்பட்டுள்ளன.p-தொகுதி தனிமங்கள் நேர் மற்றும் எதிர் ஆக்ஸிஜனேற்ற நிலைகளை உடையன.  
தொகுதியின் கூட்டங்கள் ஆனது பின்வருமாறு:  
- 13 (IIIB, IIIA): போரான் தொகுதி
- 14 (IVB, IVA): கார்பன் தொகுதி
- 15 (VB, VA): நைட்ரஜன் தொகுதி (அல்லது பிநிக்டோசன்கள்)
- 16 (VIB, VIA): ஆக்சிசன் தொகுதி (அல்லது சால்கோசன் கள்)
- 17 (VIIB, VIIA): ஆலசன்கள்
- 18 (Group 0): அருமன் வாயுக்கள்
</tr>
</table>
</>
<table>
<caption>ஆவர்த்தன அட்டவணையின் வேதியியல் தொடர்</caption>
<tr>
<td>உலோகங்கள்</td>
<td>கார மண்கள்</td>
<td>லாந்த்தனைடுகள்</td>
<td>அக்டினைடுகள்</td>
<td>தாண்டல் உலோகங்கள்</td>
</tr>
<tr>
<td>உலோகங்கள்</td>
<td>உலோகப்போலிகள்</td>
<td>அலோகங்கள்</td>
<td>ஆலசன்கள்</td>
<td>அருமன் வாயுக்கள்</td>
</tr>
</table>
# காதுப்புழு

**காதுப்புழு** (*earworm*) என்பது என்பது மானிடர் செவிமடுக்கும் இசை அல்லது பாடல் ஒன்றின் ஒரு பகுதி அவர்களின் காதுகளில் காதுகளில் திரும்பத் திரும்ப ஒலிக்கும் நிகழ்வாகும். காலையில் வானொலியில் கேட்கும் பாடலை அன்று முழுவதும் முணுமுணுத்துக் கொண்டிருப்பதைப் பலரும் அனுபவித்து இருப்பர். ஒரு காதுப்புழுவை அகற்றுவதற்கான வழி இன்னொரு காதுப்புழுவை அனுமதிப்பதே ஆகும்.  
ஜேம்ஸ் கெல்லாரிஸ் என்பவர் செய்த ஆராய்ச்சியின் படி 98 விழுக்காடு மக்கள் காதுப்புழுவை அனுபவித்திருக்கின்றனர். இருபாலரும் இதை சரி சமமாக அனுபவித்தாலும் பெண்டிரில் இது நீண்ட நாட்கள் இருப்பதாகவும் எரிச்சலூட்டும் விதமாய் அமைந்திருப்பதாகவும் தெரிய வந்துள்ளது.  
சில நேரங்களில் காதுப்புழு நிகழ்வு மன நோயின் அறிகுறியாகவும் இருக்கும். இந்தியாவைச் சேர்ந்த ஓர் 21 வயது இளைஞனின் காதுகளில் ஐந்து ஆண்டுகளுக்கு ஒரு நாளைக்கு 35 முறை இந்தி திரைப்படப் பாடல்கள் ஒவ்வொரு முறையும் 45 நிமிடம் வரை திரும்பத் திரும்ப ஒலித்துக் கொண்டிருந்தன. சக்தி வாய்ந்த மருந்துகளாலும் இதைக் குணப்படுத்த முடியவில்லை.
# கள்ளிப்புறா

|noicon]]  
**கள்ளிப்புறா**(உயிரியல் பெயர்:*Stigmatopelia senegalensis*) (Laughing Dove), **சிரிக்கும் புறா** என்றும் அழைக்கப்படுகிறது. இது சிறியவகை புறா இனத்தைச் சார்ந்தது.ஆப்பிரிக்காவின் தெற்கு சகாராப் பகுதிகளிலும், அரபு நாடுகளிலும், கிழக்கு ஆசிய கண்டத்தில் இருந்து இந்தியா வரையிலும், மேற்கு ஆசுத்திரேலியாவிலும் காணப்படுகிறது. அந்தந்த பகுதிகளில் செவ்வனே இனப்பெருக்கமும் செய்யும் இயல்புடையதாக இருக்கிறன.இதன் எடை 100 கிராம் அளவில் உள்ளது.
# கள்ளிப்புறா

## வகைப்பாடு

இப்பறவைகளின் சிறிய சிறகுகளின் தொகுதிகள், அளவு வேறுபாடுகளின் அடிப்படையில் ஐந்து கிளையினங்களாக வகைபடுத்தபட்டுள்ளது:
- *S. s. phoenicophila* (ஆர்டெர்ட், 1916) – மொராக்கோ முதல் வடமேற்கு லிபியா வரை
- *S. s. aegyptiaca* (Latham, 1790) – நைல் பள்ளத்தாக்கு (எகிப்து)
- *S. s. senegalensis* (Linnaeus, 1766) – **southern laughing dove**, மேற்கு அரேபியா, சுகுத்திரா தீவு, சகாராவுக்கு தெற்கே உள்ள ஆப்பிரிக்கா
- இந்தியக் கள்ளிப்புறா *S. s. cambayensis* (Gmelin, JF, 1789) – கிழக்கு அரேபியா மற்றும் கிழக்கு ஈரான் முதல் பாக்கித்தான், இந்தியா, வங்கதேசம் வரை
- *S. s. ermanni* (Bonaparte, 1856) – கஜகஸ்தான், வடக்கு ஆப்கானிஸ்தான், மேற்கு சீனா
# கள்ளிப்புறா

## சிறப்புகள்

- இப்புறாவானது, சிறுபுறா இனமாகும்.நீளமான இறகுகளை உடைய இவை, அளவு 25 செ.மீ. இருக்கும். இறக்கைகளும், வாலும் சிவப்பு கலந்து பழுப்பு நிறத்திலும், இறக்கையில் சாம்பல் நிறமும் கலந்து இருக்கும்.தொண்டையில் கரும்புள்ளிகள் காணப்படுகிறது. தலைப்பகுதி இளஞ்சிவப்பிலும், வயிற்றுப் பகுதியில் வெள்ளைநிறப்பரவலும் அமைந்துள்ளது.
- இவை குச்சிக்களைக் கொண்டு, கூடுகளை, மரத்தின் மேற்புறத்திலேயேக் கட்டுகின்றன. தனது இணையுடன் கடைசி வரையில் வாழ்கிறது.
- விதைகள், புற்கள், தானியங்களை பெரும்பாலும் உண்ணுகின்றன. அவ்வப்பொழுது, சிறு பூச்சிகளையும் உண்ணுகின்றன.
- வெள்ளை நிறத்தில், இரு முட்டைகளை மட்டுமே இடுகின்றன.
# வார்ப்புரு:IUCN/doc

__NOTOC____NOEDITSECTION__  
This template can be used to cite all versions of the பன்னாட்டு இயற்கைப் பாதுகாப்புச் சங்கம் Red List of Threatened Species. A user's guide and video are available.  
The search engine is here.
# வார்ப்புரு:IUCN/doc

## Usage

### Parameters

| **id** | The internal redlist id number. | In http://www.iucnredlist.org/apps/redlist/details/149100/0, the id is 149100. |  |
| --- | --- | --- | --- |
| **taxon** | The scientific name | *Passer domesticus* |  |
| **assessors** | The person or group who assessed the status of the species, if specified | BirdLife International |  |
| **assessment_year** | The year the assessor evaluated the species. | 2009 |  |
| **version** | The version of the list | 2010.2 |  |
| **accessdate** | The date you downloaded the data | 22 July 2010 | } |  
<tt>accessdate</tt> and <tt>assessors<tt> are optional.
# வார்ப்புரு:IUCN/doc

## Usage

### Cut and paste

;Vertical  
;Horizonal
<pre></pre>
# வார்ப்புரு:IUCN/doc

## Usage

### Notes

The output of this template is patterned after the suggested citation format at the bottom of IUCN detail pages, and the template . This suggested citation contains all the data needed by this template.  
The *IUCN version* is not to be confused with the *criteria version* (e.g. 3.1).  
The parameter is supported to optionally allow ref names to be specified, such as "harv" or .
# வார்ப்புரு:IUCN/doc

## Usage

### Output

yields:
# மெந்தகாப்

**மெந்தகாப்** என்பது (மலாய்: *Mentakab*; ஆங்கிலம்: *Mentakab*; சீனம்: 文德甲) மலேசியா, பகாங் மாநிலத்தில், தெமர்லோ மாவட்டத்தில் அமைந்து உள்ள ஒரு நகரம். இந்த நகரம் முன்பு *பாசிர் ராவா* என்று அழைக்கப்பட்டது. பின்னர் பெயர் மாற்றம் பெற்று *மெந்தகாப்* என்று அழைக்கப்படுகிறது.  
இந்த நகரம் தெமர்லோ, லஞ்சாங், கம்போங் துவாலாங், மெங்காராக், மற்றும் கெர்டாவ் ஆகிய வட்டாரங்களுக்கு அருகில் உள்ளது. 1901-ஆம் ஆண்டு இந்த நகரை மாநிலத் தலைநகராக நியமிக்க மாநில அரசாங்கம் முடிவு செய்தது. இருப்பினும் நிலப் பற்றாக் குறையினால், குவாந்தான் நகரை மாநிலத் தலைநகராக நியமித்தது.
# மெந்தகாப்

## போக்குவரத்து தொடர்பு

### தொடருந்து

மெந்தகாப் நகரில் மெந்தகாப் தொடருந்து நிலையம் உள்ளது. வடமேற்கு பகுதியில் இருந்து தென்பகுதிகளுக்குச் செல்லும் தொடருந்து தொடர்பு பாதை இந்த நகரைக் கடந்துதான் செல்கிறது.
# மெந்தகாப்

## போக்குவரத்து தொடர்பு

### சாலை

கோலாலம்பூர்-குவாந்தான் நெடுஞ்சாலை இந்த நகரைக் கட்ந்து செல்கிறது. அதனால் இந்தச் சாலை, போக்குவரத்துத் தொடர்புக்கு முக்கியப் பங்களிக்கிறது. இந்தச் சாலையின் வழி, இவ்வட்டார மக்கள் நாட்டின் முக்கிய நகர்களுக்கு செல்ல மிக எளிமையாக அமைகிறது.
# மெந்தகாப்

## வசதிகள்

### வங்கிகள்

♣ ஆம் பைனாஸ் *(AmFinance)*  
♣ சிஐம்பி *(CIMB)*  
♣ மேய்பேங் *(Public Bank)*  
♣ பப்பிளிக் பேங் *(Maybank)*  
♣ அக்ரோ பேங் *(Agro Bank Malaysia)*  
♣ எச்எஸ்பிசி *(HSBC Bank)*  
♣ ஆர்எச்பிசி பேங் *(RHB Bank)*  
♣ ஒங் லியோங் பேங் *(Hong Leong Bank)*  
♣ ஈஓன் பேங் *(EON Bank)*
# மெந்தகாப்

## வசதிகள்

### விடுதிகள்

♣ புக்கிட் பென்டேரா ரிசோட் *(Bukit Bendera Resort)*  
♣ நியுடன் விலா விடுதி *(Newton Villa Hotel)*  
♣ சர்விந்தன் விடுதி *(Sherwinton Hotel)*  
♣ சுப்ரிம் விடுதி *(Supreme Hotel)*
# மெந்தகாப்

## வசதிகள்

### தொலைத் தொடர்பு

♣ மெக்சிஸ் *(Maxis (M) Bhd)*  
♣ செல்கோம் *(Celcom (M) Bhd)*  
♣ டிஜி *(DiGi (M) Bhd)*
# மெந்தகாப்

## வசதிகள்

### குடியிருப்பு பகுதிகள்

♣ தாமான் புக்கிட் பென்டேரா  
♣ தாமான் சாகா  
♣ தாமான் ரிம்பா  
♣ தாமான் தூனாஸ்  
♣ தாமான் சாகா இன்டா  
♣ தாமான் புக்கிட் செர்மின்  
♣ தாமான் மெந்தகாப்  
♣ தாமான் கேஎஸ்எம்  
♣ பத்து காபொர்
# மெந்தகாப்

## கல்வி

### ஆரம்ப கல்வி

மெந்தகாப் நகரில் மொத்தம் பத்து ஆரம்ப பள்ளிகள் உள்ளது. அவை கீழ் வருமாறு:  
♦ தேசிய வகை மெந்தகாப் தமிழ்ப்பள்ளி  
♦ தேசிய வகை மெந்தகாப் 1 சீனப்பள்ளி  
♦ தேசிய வகை மெந்தகாப் 2 சீனப்பள்ளி  
♦ அபுபாகர் தேசிய பள்ளி  
♦ தேசிய வகை மெந்தகாப் தோட்ட தமிழ்ப்பள்ளி  
♦ மெந்தகாப் நகர தேசிய பள்ளி  
♦ பத்து காப்போர் தேசிய பள்ளி  
♦ சாதின் தேசிய பள்ளி  
♦ தேசிய வகை இயொங் செங் லுவன் தோட்ட தமிழ்ப்பள்ளி  
♦ தேசிய வகை இயொங் செங் லுவன் சீனப்பள்ளி
# மெந்தகாப்

## கல்வி

### இடைநிலை கல்வி

இந்நகரில் மூன்று இடைநிலைப்பள்ளிகள் உள்ளன. அவை ஹுவா லியன் இடைநிலைப்பள்ளி, மெந்தகாப் இடைநிலைப்பள்ளி, மற்றும் ஸ்ரீ செமந்தான் இடைநிலைப்பள்ளி ஆகும். இதில் ஹுவா லியன் இடைநிலைப்பள்ளி, கல்வி மற்றும் விளையாட்டு போட்டிகளிள் பகாங் மாநிலத்திலேயே சிறந்து விளங்கி வருகிறது. இவ்வட்டாரத்தில் மெந்தகாப் இடைநிலைப்பள்ளி மட்டுமே படிவம் 6 வகுப்பினைக் கொண்டுள்ளது. இப்பள்ளி படிநிலை ஆறுக்குப் பிரசித்துப்பெற்றது.
# மெந்தகாப்

## கல்வி

### உயர்க் கல்வி

மெந்தகாப் நகரில் ஒரு பல்கழைக்கழகமும் உண்டு. 'திறந்த பல்கலைக்கழகம்' (ஓபன் யுனிவர்சிட்டி) என்றழைக்கப்படும் இப்பல்கலைக்கழகம், அணைத்து வயதினரும் தங்களின் உயர் கல்வியைத் தொடர வழிவகுகிறது. இளங்கலை மற்றும் முதுகலை பட்டப்படிப்பினை பல்வேறு துறைகளிள் இங்கு பெற முடிகிறது.
# தவிட்டுப்புறா

**தவிட்டுப்புறா** (உயிரியல் பெயர்:*சிரிடெப்டோபெலியா திரங்குபாரிகா*) (Red Turtle Dove,Red Collared Dove), எனும் வலசைபோகும் புறா, *செவ்வாமைப் புறா* என்றும் அழைக்கப்படுகிறது.இந்த சிறும்புறா இனமானது சமவெளிப்பகுதிகளிலேயே அதிகம் வாழுகின்றன. பாறைகள் நிறைந்த இடங்களில் வாழுவதைத் தவிர்க்கின்றன. உலகின் கிழக்கு நாடுகளில் (oriential species) , இவைக் காணப்படுகின்றன. குறிப்பாக தீபகற்ப இந்தியாவிலும், தைவானிலும், பிலிப்பைன்சிலும் இவை அதிகமாகக் காணப்படுகின்றன.
# தவிட்டுப்புறா

## வகைப்பாடு

இதில் துணையினங்கள் அங்கீகரிக்கபட்டுள்ளன:
- *S. t. humilis* (Temminck, 1824) – கிழக்கு நேபாளம், வடகிழக்கு இந்தியா மற்றும் வடகிழக்கு திபெத் முதல் வட சீனா மற்றும் பிலிப்பைன்ஸ் வரை
- இந்தியத் தவிட்டுப்புறா *S. t. tranquebarica* (Hermann, 1804) – பாக்கித்தான், தீபகற்ப இந்தியா, மேற்கு நேபாளம்
# தவிட்டுப்புறா

## சிறப்புகள்

- இந்தியாவின் பஞ்சாப் மாநிலம் முழுவதும் இது சாதரணமாகக் காணப்படுகின்றது.
- கோடைக்காலங்களில் இவை பாகிசுத்தானிலுள்ள ஆப்கானிய எனும் வடமேற்குப் பள்ளத்தாக்கு இடங்களுக்கு, இனப்பெருக்கம் செய்ய இடப்பெயர்ச்சி செய்கிறது.
# தவிட்டுப்புறா

## தமிழ்மருத்துவம்

''ஓடுகரப் பான்சோபை உட்சொறிகா மாலைபித்தம்
ஆடு பெருமூச் சடைப்பும்போம் – நீடு
கவட்டுக் கலகவிழிக் காரிகையே நாளும்
தவிட்டுப் புறாக்கறிக்குத் தான்.''  
என்று கூறப்பட்டுள்ளன. புறாவின் இரத்தத்திற்கும் கறியின் குணம் இருக்கும். பொதுவாக, புறா வெப்பத்தன்மை கொண்டது. ஆகையால், காசம்,கபம்,வாதம், பித்தம், ஐயம் போன்ற நோய்களுக்கு ஏற்றதாக அறியப்பட்டுள்ளன.
# திராய்க்கேணி படுகொலைகள்

**திராய்க்கேணி படுகொலைகள்** (*Thiraikkerney massacre*) என்பது 1990 ஆம் ஆண்டு ஆகத்து 6 ஆம் நாள் இலங்கையின் அம்பாறை மாவட்டத்தில் திராய்க்கேணி என்னும் தமிழ்க் கிராமம் ஒன்றில் இடம்பெற்ற படுகொலை நிகழ்வைக் குறிக்கும். சிறப்பு இராணுவப் படையினர் எனச் சந்தேகிக்கப்படுபவர்களின் உதவியுடன் இனந்தெரியாதோரால் 47 தமிழர்கள் படுகொலை செய்யப்பட்டனர்.
# திராய்க்கேணி படுகொலைகள்

## பின்னணி

திராய்க்கேணி (* Thiraayk-kea'ni*) கிராமம் மட்டக்களப்பு நகரில் இருந்து தெற்கே 70 கி.மீ. தொலைவில் அம்பாறை மாவட்டத்தில் அமைந்துள்ளது. 1990 ஆகத்து 5 ஆம் நாள் தீகவாபி என்ற இடத்தில் 13 முஸ்லிம் பணியாளர்கள் இனந்தெரியாதோரால் கொல்லப்பட்டனர். இப்படுகொலைகளை விடுதலைப் புலிகளே நிகழ்த்தியதாக அயல் கிராமங்களில் வதந்திகள் பரவ ஆரம்பித்தன.
# திராய்க்கேணி படுகொலைகள்

## படுகொலைகள்

முஸ்லிம்கள் படுகொலைகளுக்குப் பழி வாங்கும் முகமாக அடுத்த நாள் சிறப்பு இராணுவத்தினரின் உதவியுடன் திராய்க்கேணி கிராமத்தினுள் நுழைந்த குண்டர்கள் அங்குள்ள கோயிலில் தஞ்சமடைந்திருந்த 47 தமிழர்களைப் படுகொலை செய்தனர். வீடுகளினுள் வைத்து முதியவர்கள் பலர் உயிருடன் தீவைத்துக் கொளுத்தப்பட்டனர். 350 வீடுகள் குண்டர்களால் தீக்கிரையாக்கப்பட்டன. சரோஜா என்ற 13 வயதுச் சிறுமி ஒருத்தி கடத்தப்பட்டு பாலியல் வன்முறைக்குள்ளாக்கப்பட்டு படுகொலை செய்யப்பட்டாள். காலை ஏழு மணிக்கு ஆரம்பமான இப்படுகொலை நிகழ்வுகள் மத்தியானம் வரை நீடித்திருந்தது இப்படுகொலைகளை அடுத்து அக்கிராமத்தில் இருந்து வெளியேறிய மக்கள் காரைதீவு அகதி முகாம்களில் தங்க வைக்கப்பட்டு 4 ஆண்டுகளுக்குப் பின்னரே ஊர் திரும்பினர்.  
இப்படுகொலைகள் குறித்து முழுமையான விசாரணைகள் வேண்டும் எனக் குரல் கொடுத்த திராய்க்கேணி கிராம அபிவிருத்திச் சங்கத் தலைவர் ஈ. மயிலைப்போடி என்பவர் 1997 ஆம் ஆண்டில் படுகொலை செய்யப்பட்டார்.
# திராய்க்கேணி படுகொலைகள்

## புதைகுழி கண்டுபிடிப்பு

2003 அக்டோபர் 12 ஆம் நாள் திராய்க்கேணி பெரியதம்பிரான் கோயில் பகுதியில் சுத்திகரிப்புப் பணியில் ஈடுபட்டிருந்த பொதுமக்கள் அங்குள்ள குழி ஒன்றில் மனித எச்சங்கள் பலவற்றக் கண்டுபிடித்தனர். இவ்வெச்சங்கள் திராய்க்கேணிப் படுகொலைகளில் கொல்லப்பட்டவர்களினதாய் இருக்கலாம் என உள்ளூர் மக்கள் தெரிவித்தனர். இது தொடர்பான விசாரணைகள் எதுவும் இடம்பெறவில்லை.
# தேதுபட்டி ராஜகாளியம்மன் கோயில்

**தேதுபட்டி ராஜகாளியம்மன் கோயில்** தமிழ்நாடு மாநிலத்தில் திண்டுக்கல் மாவட்டத்திலுள்ள தெத்துப்பட்டி எனும் ஊரில் அமைந்துள்ளது. இக்கோயிலின் மூலவர் இராஜகாளியம்மன்.
# தேதுபட்டி ராஜகாளியம்மன் கோயில்

## கோயில் சிறப்பு

கோட்சார நவக்கிரகம்: சித்த ஆகமவிதிப்படி கோட்சார நவக்கிரகம் பஞ்சலோகத்தால் அமைக்கப்பட்டுள்ளது. அஷ்டநாகர் சிலையில் 8 தலை பாம்பின் நடுவில் கிருஷ்ணன் நடமாடுகிறார்.  
பக்தர்கள் தங்களுடைய பிரார்த்தனை நிறைவேறியதும் ஆதிராஜகாளியம்மனுக்கு சாம்பிராணிதைலத்தினை பூசி அபிஷேகம் செய்து நேர்த்திக்கடன் செலுத்துகின்றனர்.
# தேதுபட்டி ராஜகாளியம்மன் கோயில்

## தலவரலாறு

அரிகேசவ பர்வதம், வராககிரி என்று பழைய மலைவாகட நூலில் கூறப்பட்டுள்ள மலைகள் தற்போது கன்னிவாடி மலை, பன்றிமலை என பெயர் பெற்றுள்ளன.  
பதினெண் சித்தர்களில் ஒருவராக விளங்கிய போகர் தன் சீடர்களான கோரக்கர், கரூவூரார், கொங்கன் போன்ற சித்தர்களுடன் கன்னிவாடி மலை வந்து கன்னிபூஜை செய்ய தன் தவ சக்தியால் ஒரு கல்லின் மீது கமண்டல நீர் தெளித்து கல்லுக்கு உயிர் கொடுத்து கன்னிவாடி என எழுப்பி அந்த கன்னிப்பெண்ணை பூஜை செய்ய துவங்கியுள்ளார்.  
பூஜையை நிறைவு செய்வதற்கு முன்பு பூமி மாதாவாகிய புவனேஸ்வரியம்மன் கடும் கோபத்தில் இங்கு தோன்றி, போகருக்கு சாபத்தினை அளிப்பதுடன், பூஜையில் இருந்த கன்னிபெண்ணை மீண்டும் கல்லாக மாற்றினாள். சாபம் பெற்ற போகர், தன் சகல சக்தியையும் இழந்து பழுத்த வயோதிக தன்மை அடைந்த நிலையில் தன் சீடர்களுடன் கன்னிவாடி மலை அடிவாரப்பகுதியில் உள்ள தெத்துப்பட்டி ராஜகாளியம்மன் கோயில் இருக்கும் இடத்தில் தவம் செய்துள்ளார்.  
தன் தவபயனால் மீண்டும் பூமி மாதாவாகிய அம்மன் தோன்றி சாப நிவர்த்தி கொடுத்தாள். பின்பு போகர் சக்திகிரி (பழநிமலை) சென்று முருகப்பெருமானை வழிபட்டுள்ளார். முருகன் தோன்றி போகரின் சாபத்தை முழுதாக நிவர்த்தி செய்ததால் கல் அல்லாத முருகன் சிலையை பழநியில் உருவாக்கி வழிபட அருள்பாலித்த வண்ணம் 18 சித்தர்களை கலந்து ஆலோசனை செய்து நவபாஷாணத்தால் தண்டாயுதபாணி சிலையை உருவாக்கி வழிபட்டார்.
# தேதுபட்டி ராஜகாளியம்மன் கோயில்

## இராஜகாளியம்மன் வரலாறு

இக்கோயிலின் இராஜகாளியம்மன் வரலாறு மதுரையை எரித்த கண்ணகி தொன்மக் கதையுடன் தொடர்புடையதாக இருக்கிறது. தவறான தீர்ப்பினால் தன்னுடைய கணவன் கோவலனைக் கொன்ற பாண்டியன் நெடுஞ்செழியனையும், அவனுடைய அதிகாரத்திற்கு உட்பட்ட மதுரையையும் கண்ணகி எரித்தாள். மன்னன் நெடுஞ்செழியன் இறந்துவிட, பற்றியெரியும் மதுரை நகரில் அதனை உணராது கண்ணகி நடந்து வருகிறார். அப்போது மதுரையின் தெய்வமான (மதுராபதி) கண்ணகி முன்வந்து அவளுடைய முற்பிறப்பின் ஊழ்வினையை எடுத்துக் கூறி மதுரையின் நெருப்பினை தணித்தார். போகர் ஓலை சுவடி குறிப்பின்படி மதுராபதி தெய்வமான மதுரை காளி, பாண்டியன் அரண்மனைக்கு சென்றதாகவும், பாண்டியன் நெடுஞ்செழியன் கையில் செங்கோல் இருந்ததால் மதுராபதி அம்மன் மன்னனின் செங்கோலை கையில் தொடும் போது பாண்டிய நெடுஞ்செழியன் அபய குரலில் மீனாட்சி, சொக்கநாதா என கூக்குரலிட்டார். மீனாட்சி அம்மனும், சொக்கநாதரும் தோன்றினர்.  
நெடுஞ்செழியன் சாப நிவர்த்தி கேட்க சொக்கநாதருக்கும், மதுராபதி தெய்வத்திற்கு தர்க்கம் ஏற்பட்டது. சொக்கநாதர் மதுராபதியை பார்த்து, "நீ பாண்டிய வம்சத்தின் அரச குல தெய்வம். மதுரையின் காவல் தெய்வம். மதுரை தீப்பற்றி எரியும் போது நகரின் அழிவை உன்னால் காப்பாற்றி இருக்கமுடியும். அப்படி செய்யாததால் நீ உன் கடமையில் இருந்து தவறி விட்டாய்,* என கூற, மதுராபுரி தெய்வம் சொக்கநாதரிடம், ""கண்ணகியானவள் அரண்மனைக்கு வரும் வரைதான் மானிடப் பெண். பாண்டிய மன்னனின் ஊழ் வினை பயனாகவும், கண்ணகியின் கற்பின் சக்தியாலும் அவள் என்னுடைய சொரூபமான காளியாக மாறிவிட்டாள். ஊழ்வினையை உணர்ந்து நான் தடுக்க இயலவில்லை,* என கூறினாள்.  
அதற்கு சொக்கநாதர், "கண்ணகியின் வாழ்க்கையையும் அழித்து, கடமை தவறி தன்னையும் அழித்துக் கொண்ட மன்னன் இன்னும் பிறவிகள் எடுக்க வேண்டியுள்ளது. கடைசி பிறவியில் காளி கோயில் கட்டி வழிபட்டு சாப நிவர்த்தி அடைவான். அதுவரை மதுராபதி தெய்வமான உனக்கு, மதுரையில் குடிகொள்ள கோயில் இல்லாமல், எமது கோயிலின் மேற்கு கோபுரவாசலில் துயில் கொள்ள கட்டளையிடுகிறேன்,'' என தீர்ப்பு கூறினார். கடவுளின் தீர்ப்பின்படி துயில் கொண்டிருந்த மதுராபதி அம்மன் சாபநிவர்த்தியாக மகா போகர் தவம் செய்த இடத்தில் அரூப சக்தியாக உள்ளாள்.
# தேதுபட்டி ராஜகாளியம்மன் கோயில்

## இவற்றையும் காண்க

- சாக்தம்
- ஆதிசக்தி
# கீழ்-மேலுயிர்

**கீழ்-மேலுயிர்** (near-close vowel) என்பது சில பேச்சு மொழிகளில் பயன்படும் ஒரு வகை உயிரொலி ஆகும். இவ்வுயிரை ஒலிக்கும்போது நாக்கின் நிலை மேலுயிரை ஒலிக்கும்போது உள்ள நிலை போலவே காணப்பட்டாலும், நாக்குச் சற்றுத் தளர்வாக இருக்கும். கீழ்-மேலுயிர்களைச் சில வேளைகளில் மேலுயிர்களின் இறுக்கத்தன்மை வேறுபாட்டு வடிவம் என்றும் கூறுவது உண்டு. அனைத்துலக ஒலிப்பியல் அரிச்சுவடியில் பின்வரும் கீழ்-மேலுயிர்கள் தரப்பட்டுள்ளன.  
- கீழ்-மேல் முன்னணுகு இதழ்விரி உயிர்
- கீழ்-மேல் முன்னணுகு இதழ்குவி உயிர்
- கீழ்-மேல் நடு இதழ்விரி உயிர்
- கீழ்-மேல் நடு இதழ்குவி உயிர்
- கீழ்-மேல் பின்னணுகு இதழ்குவி உயிர்
# கீழ்-மேலுயிர்

## தமிழில்

தமிழில் இந்த வகையைச் சேர்ந்த உயிரொலிகள் எதுவும் இல்லை.
# கீழ்-மேலுயிர்

## உசாத்துணைகள்

- கருணாகரன், கி., ஜெயா, வ., *மொழியியல்*, மெய்யப்பன் பதிப்பகம், சிதம்பரம். 2007.
- சுப்பிரமணியன், சி., *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
# செம்பருந்து

**செம்பருந்து** (Brahminy Kite, *Haliastur indus*) செம்மண் நிற இறக்கைகளைக் கொண்டு உடலின் நடுப்பகுதியை வெண்ணிறமாக உடைய பருந்து. இந்து சமயப் புராணங்களில் திருமாலின் வாகனமாக வரும் செம்பருந்து ஒன்றைக் **கருடன்** என்ற பெயரில் வணங்குவர்.
# செம்பருந்து

## விவரிப்பு

இவை இந்திய துணைக்கண்டம், தென் கிழக்காசியா மற்றும் ஆஸ்திரேலியா ஆகிய இடங்களில் காணப்படுகிறது. இதன் தலை, கழுத்து, நெஞ்சு மற்றும் சிறகின் விளிம்பு தனிப்பட்ட வெள்ளை நிறத்தில் காணப்படும். இது கரும்பருந்தின் நெருங்கிய உறவினர். இது சில சமயம் 5000 அடிக்கு மேலுள்ள இமயமலையிலும் காணப்படும். இதைப் போன்ற பருந்து வகைகள் இந்தியா, இலங்கை, பாக்கித்தான், வங்காளம் போன்ற நாடுகளில் அதிகம் காணப்படும்.சாவகத்தில் இந்த இனம் அழிந்து போய்விட்டது.  
பெரும்பாலும் இப்பறவை இறந்த மீன்களை உணவாகக் கொள்வதால் கடற்கரைப் பகுதிகளிலும் உள்நாட்டு நீர்நிலைகளிலும் காணப்படும்.
# செம்பருந்து

## சிறப்புகள்

வாகனமாகக் கருதப்படுகிறது.]]
- கருடன் என்ற பெயருடைய செம்பருந்து ஒன்றை இந்துக்கள் கடவுளாகவும், கரியமாலின் வாகனமாகவும் வழிபடுகின்றனர்.
- இந்தியாவிலும், ஜகார்ட்டாவிலும் (Elang Bondol) இதை பார்த்தால் நற்பேறுக்கான அறிகுறியென நம்பப்படுகிறது.  
-
# செம்பருந்து

## மற்ற மூலங்கள்

- Jayabalan,JA (1995) Breeding ecology of Brahminy Kite *Haliastur indus* in Cauvery Delta, south India. Ph.D. Dissertation, Bharathidasan University. Mannampandal, Tamil Nadu.
- Raghunathan,K (1985) Miscellaneous notes: a peculiar feeding habit of Brahminy Kite. Blackbuck. 1(3), 26-28.
- Jayakumar,S (1987) Feeding ecology of wintering Brahminy Kite (*Haliastur indus*) near Point Calimere Wildlife Sanctuary. M.Sc. Thesis, Bharathidasan University, Tiruchirapalli.
- Hicks, R. K. 1992. Brahminy Kite *Haliastur indus* fishing? Muruk 5:143-144.
- van Balen, B. S., and W. M. Rombang. 2001. Nocturnal feeding by Brahminy Kites. Australian Bird Watcher 18:126.
# மேல்-இடையுயிர்

**மேல்-இடையுயிர்** என்பது சில பேச்சு மொழிகளில் காணப்படும் உயிர் வகைகளுள் ஒன்று. இவ்வுயிர் வகையை **இடை-மூடுயிர்**, **அரை மூடுயிர்** போன்ற சொற்களாலும் குறிப்பிடுவது உண்டு. இதை ஒலிக்கும்போது நாக்கு, மேலுயிருக்கு உரிய நிலையில் இருந்து இடையுயிருக்கு உரிய திசையில் மூன்றில் இரண்டு பங்கு தூரத்தில் இருக்கும். அனைத்துலக ஒலிப்பியல் அரிச்சுவடியில் பின்வரும் மேல்-இடையுயிர்கள் தரப்பட்டுள்ளன.  
- மேல்-இடை முன் இதழ்விரி உயிர்
- மேல்-இடை முன் இதழ்குவி உயிர்
- மேல்-இடை நடு இதழ்விரி உயிர்
- மேல்-இடை நடு இதழ்குவி உயிர்
- மேல்-இடை பின் இதழ்விரி உயிர்
- மேல்-இடை பின் இதழ்குவி உயிர்
# மேல்-இடையுயிர்

## தமிழில்

தமிழில் இந்த வகையைச் சேர்ந்த உயிரொலிகள் எதுவும் இல்லை.
# மேல்-இடையுயிர்

## உசாத்துணைகள்

- கருணாகரன், கி., ஜெயா, வ., *மொழியியல்*, மெய்யப்பன் பதிப்பகம், சிதம்பரம். 2007.
- சுப்பிரமணியன், சி., *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
# கீழ்-இடையுயிர்

**கீழ்-இடையுயிர்** என்பது சில பேச்சு மொழிகளில் பயன்படும் ஒரு வகை உயிரொலி ஆகும். இவ்வுயிர் வகையை இடை-திறப்புயிர், அரைத் திறப்புயிர் போன்ற சொற்களாலும் குறிப்பிடுவது உண்டு. இதை ஒலிக்கும்போது நாக்கு, கீழுயிருக்கு உரிய நிலையில் இருந்து இடையுயிருக்கு உரிய திசையில் மூன்றில் இரண்டு பங்கு தூரத்தில் இருக்கும். அனைத்துலக ஒலிப்பியல் அரிச்சுவடி பின்வரும் கீழ்-இடையுயிர்களைக் கொண்டுள்ளது.  
- கீழ்-இடை முன் இதழ்விரி உயிர்
- கீழ்-இடை முன் இதழ்குவி உயிர்
- கீழ்-இடை நடு இதழ்விரி உயிர்
- கீழ்-இடை நடு இதழ்குவி உயிர்
- கீழ்-இடை பின் இதழ்விரி உயிர்
- கீழ்-இடை பின் இதழ்குவி உயிர்
# கீழ்-இடையுயிர்

## தமிழில்

தமிழில் இந்த வகையைச் சேர்ந்த உயிரொலிகள் எதுவும் இல்லை.
# கீழ்-இடையுயிர்

## உசாத்துணைகள்

- கருணாகரன், கி., ஜெயா, வ., *மொழியியல்*, மெய்யப்பன் பதிப்பகம், சிதம்பரம். 2007.
- சுப்பிரமணியன், சி., *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
# மேல்-கீழுயிர்

**மேல்-கீழுயிர்** (near-open vowel) என்பது சில பேச்சு மொழிகளில் பயன்படும் ஒரு வகை உயிரொலி ஆகும். இவ்வுயிரை ஒலிக்கும்போது நாக்கின் நிலை கீழுயிரை ஒலிக்கும்போது உள்ள நிலை போலவே காணப்பட்டாலும், நாக்குச் சற்றுக் கூடிய இறுக்கமாக இருக்கும். மேல்-கீழுயிர்களைச் சில வேளைகளில் கீழுயிர்களின் இறுக்கத்தன்மை வேறுபாட்டு வடிவம் என்றும் கூறுவது உண்டு. அனைத்துலக ஒலிப்பியல் அரிச்சுவடியில் பின்வரும் மேல்-கீழுயிர்கள் தரப்பட்டுள்ளன.  
- மேல்-கீழ் முன் இதழ்விரி உயிர்
- மேல்-கீழ் நடு உயிர்
# மேல்-கீழுயிர்

## தமிழில்

தமிழில் இந்த வகையைச் சேர்ந்த உயிரொலிகள் எதுவும் இல்லை.
# மேல்-கீழுயிர்

## உசாத்துணைகள்

- கருணாகரன், கி., ஜெயா, வ., *மொழியியல்*, மெய்யப்பன் பதிப்பகம், சிதம்பரம். 2007.
- சுப்பிரமணியன், சி., *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
# கோனையூர்

**கோனையூர்**(Konaiyur) இந்தியாவில் தமிழ்நாட்டிலுள்ள திருவண்ணாமலை மாவட்டம், வந்தவாசி வட்டத்தில் (தாலுகா) அமைந்துள்ளது. இங்குள்ள கிராம மக்கள் விவசாயத் தொழிலையே அதிக அளவில் மேற்கொண்டுள்ளனர். இங்கு நெல், நிலக்கடலை, கேழ்வரகு, கரும்பு, வாழை மற்றும் மிளகாய் போன்றவை முக்கிய பயிர்களாகப் பயிரிடப்பட்டு வருகின்றனர்.
# கீவ்

**கீவ்** (; ; , கீயெவ்) உக்ரைன் நாட்டின், தலைநகர் மற்றும் அதிக மக்கள் தொகை கொண்ட மாநகர். மேலும் இது கீவ் மாகாணத்தின் தலைநகரம் ஆகும். இது தென் மத்திய உக்ரைனின் தினெய்ப்பர் ஆற்றின் இரு கரைகளிலும் அமைந்துள்ளது.  
இம்மாநகர மக்கள் தொகை 2015 சூலை கணக்கெடுப்பின்படி 2,887,974 பேர் உள்ள இம்மாநகர்(ஊடகங்களில் இதைக் காட்டிலும் அதிகமாக குறிப்பிடப்பட்டுள்ளது), ஐரோப்பிய கண்டத்தின் ஆறாவது அதிக மக்கள் தொகை கொண்ட மாநகராக உள்ளது. கிழக்கு ஐரோப்பா<nowiki/>வின், தொழில், அறிவியல், கல்வி மற்றும் கலாச்சார மையமாக கியெவ் விளங்குகிறது. பல்வேறு உயர் நுட்ப தொழிற்சாலைகள், உயர் கல்வி அமைப்புகள் மற்றும் வரலாற்று சிறப்புமிக்க இடங்களுக்கும் தாயகமாக விளங்குகிறது. இம்மாநகர் மெட்ரோவை(Metro) உள்ளடக்கிய பரவாலான பகுதியை இணைக்கும் போக்குவரத்து மற்றும் உட்கட்டமைப்பு வசதிகளை கொண்டுள்ளது.  
கீவ் என்ற இப்பெயர் கீய்(Kyi) என்பவரது பெயரை அடிப்படையாகக் கொண்டு வந்ததாக சொல்லப்படுகிறது. இவர் இந்நகரை நிர்மாணித்த நால்வருள் ஒருவர். மேற்கு ஐரோப்பாவின் வரலாற்றில் மிக பழமையான நகரங்களில் ஒன்றான கீவ், பல்வேறு நிலைகளை கடந்து வந்துள்ளது. 5ஆம் நூற்றாண்டிலேயே வணிக மையமாக திகழ்ந்துள்ளது. எசுக்காண்டினாவியா மற்றும் கான்ஸ்டண்டினோபிலுக்கு இடைப்பட்ட பெரிய வணிகப் பாதையில் சிலாவிக் மக்களின் குடியேற்றமாகவும் விளங்கியது, கீவ். 9 ஆம் நூற்றாண்டின் மத்தியில் வைக்கிங் இனத்தவர்கள் இதனை வெற்றி கொள்ளும்வரை கசார் இனத்திற்க்கு கட்டுப்பட்டு இருந்தது. வைக்கிங் ஆட்சியில் கீவிய-உருசு நாட்டின் தலைநகராக விளங்கியது. கீவிய-உருசு முதல் கிழக்கு சிலாவிக் நாடாகும். 1240ல் மங்கோலியப் பேரரசால் முற்றிலும் தகர்க்கப்பட்ட இந்நகர், பல நூற்றாண்டுகளுக்கு தன் முக்கியத்துவத்தை இழந்தது. அக்காலகட்டத்தில் அருகாமையில் அமைந்த பலம்வாய்ந்த அரசுகளான உருசியப் பேரரசு, மற்றும் போலந்து நாடுகளின் கட்டுப்பாட்டில் இருந்த இதன் பகுதிக்கு பெயரளவு தலைநகராக இருந்தது.  
19ம் நூற்றாண்டின் இறுதியில் உருசியப் பேரரசின் தொழில் புரட்சியின் போது மீண்டும் முக்கியத்துவம் பெற்றது. 1918ம் ஆண்டில் சோவியத் ஒன்றியத்திலிருந்து பிரிந்து உக்ரைன் தேசிய குடியரசாகத் தன்னைத் தனி நாடாக அறிவித்துக் கொண்டவுடன் கீவ் இதன் தலைநகரமானது. 1921ம் ஆண்டிலிருந்து சோவியத் ஒன்றியத்தின் கீழ் உக்ரைன் சோவியத் சோசலிசக் குடியரசின் நகராக விளங்கியது, செம்படை இதை அதிகாரப்பூர்வமாக அறிவித்தது. 1934ம் ஆண்டிலிருந்து கீவ் தலைநகராக விளங்கியது. இரண்டாம் உலகப் போரின் போது சீர்குலைந்த இந்நகர் மீண்டும் சில ஆண்டுகளிலேயே மிக வேகமாக இயல்பு நிலைக்கு திரும்பி சோவியத் ஒன்றியத்தின் மூன்றாவது பெரிய மாநகரமாகவும் விளங்கியது. 1991ல் சோவியத் ஒன்றியத்தின் கலைப்பினை தொடர்ந்து உக்ரைன் விடுதலை பெற்ற பிறகு அதன் தலைநகரான கீவ் தொடர்ந்து அதிக அளவிலான, உக்ரைனின் பிற பகுதி குடிமக்களின் இடம்பெயர்வை ஏற்றுக்கொண்டது. உக்ரைன் நாடு சந்தைப் பொருளாதாரம் மற்றும் மக்களாட்சிக்கு மாறும் பொழுதும், கீவ் மாநகரம் உக்ரைனின் பெரிய மற்றும் பொருளாதார மையமாகவும் திகழ்கிறது. சோவியத் ஒன்றியத்தின் கலைப்பினை தொடர்ந்து ஏற்பட்ட இராணுவத் தளவாட உற்பத்திக் குறைவு அதன் அறிவியல் மற்றும் தொழில்நுட்ப வளர்ச்சியிலும் பெரிய அளவில் எதிர்மறை விளைவுகளை உண்டாக்கியது, இருப்பினும், சேவை மற்றும் நிதி
மேலாண்மை துறைகள் மூலமாக கீவ் வின் பொருளாதார முதலீடுகளில் முனேற்றத்துடனும் கிராமப்புற குடியிருப்பு மற்றும் உள்கட்டமைப்பு மேம்பாட்டிற்கும் தொடர்ந்து நிதி வழங்கியும் வருகிறது.
# கீவ்

## பெயர்

கீவ் (*Kiev*) என்பது பாரம்பரியமாகவும் வரலாற்றுப் பதிப்புகளிலும் ஆங்கிலத்தில் இந்நகரின் பெயராகும். Kyiv என்பது இம்மாநகரின் அதிகாரப்பூர்வமான பெயர் ஆகும், மற்றும் இப்பெயர் இப்பொழுது ஆங்கிலத்திலும் பரவலாக பயன்படுத்தப்படுகிறது.  
முக்கியத்துவம் வாய்ந்த நீண்ட நெடும் வரலாற்றுப் பின்னணி கொண்ட இம்மாநகரத்தின் ஆங்கிலப் பெயர் படிப்படியான மற்றங்களுக்கு உட்பட்டுள்ளது. Kiev -பழைய கிழக்கு சிலாவிக் சொல்லான ‘*Kyjevŭ*’ இலிருந்து (சிரில்லிக்: , கீயெவ்) உருவானதாகும். இப்பெயர் Kyi (; கீய்) என்ற பெயருடன் ஒத்துள்ளது, இது இந்நகரை நிர்மாணித்த ஒருவரின் பெயர்.  
ஆரம்ப கால ஆங்கில முறையில், Kiou, Kiow, Kiew, Kiovia என்ற பெயர்களாலும் குறிப்பிடப்பட்டுள்ளது. ஆர்ட்டேலியசின் பழமையான ஆங்கிலேய வரைபடமான Russiae, Moscoviae et Tartariae இல் இப்பகுதி Kiou என்று குறிப்பிடப்பட்டுள்ளது. 1650ம் ஆண்டு வரைபடமான Guillaume de Beauplan- இல் Kiiow (கீயோவ்) என்று இந்நகரமும், *Kÿowia*’ (கியோவியா) என்று இதன் சுற்றுவட்டார பகுதியும் குறிப்பிடப்பட்டுள்ளது. யோசப் மார்சல் எழுதிய Travels (இலண்டன் 1772) எனும் புத்தகத்தில் இம்மாநகர் Kiovia (கியோவியா) என்று குறிப்பிடப்பட்டுள்ளது. கீவ் (*Kiev*) உருசிய மொழியை அடிப்படையாகக் கொண்டது. இப்பெயர் 1708ம் ஆண்டிலிருந்து அமைந்த உருசியப் பேரரசின் காலத்தில் சூட்டப்பட்டது.  
ஆங்கிலத்தில் Kiev என்ற பெயர் 1804 ஆம் ஆண்டு லண்டனில் வெளியிடப்பட்ட ஜான் கேரியின், ‘தற்போதைய அரசுகளின் புதிய வரைபடம்(John Cary- New Map of Europe from the latest authorities)' லிருந்தே அச்சிடப்பட்டு பயன்பாட்டிலிருக்கிறது. ஆக்ஸ்போர்டு ஆங்கில அகராதி 1883ல் Kiev என்றும், 2018ல் இருந்து Kyiv என்றும் வழங்கப்படுகிறது.  
Kyiv என்பது ரோமனாக்கம் செய்யப்பட்ட பெயரின் தற்கால வார்த்தையாகும். 1991ம் ஆண்டு உக்ரைனின் விடுதலைக்கு பிறகு 1995ல் அரசு மற்றும் அதிகாரப்பூர்வ பயன்பாட்டிற்காக தேசிய புவியியல் மொழிமாற்று விதிமுறைகளை இலத்தீன் மொழியில் கொண்டு வந்தது, அதன்படி Київ என்ற பெயர் Kyiv என்று ரோமனாக்கம் செய்யப்பட்டது. இந்த விதிமுறைகள் இடப்பெயர், முகவரிகள், தனிநபர் பெயர்கள் அதாவது பாஸ்போர்ட் மற்றும் தெரு அடையாளங்கள் போன்றவை அடங்கும். உக்ரைனின் வெளியுறவு அமைச்சகம் #CorrectUA என்ற இணைய முனைவை பெயர் மாற்ற தெரிவிப்பிற்க்காக முன்னெடுத்தது.  
உக்ரைனின் அதிகாரப்பூர்வ நில வரைபட முகமையின்(Derzhheokadastr) இம்மாநகரின் பெயர் கீய்வ்(Kyiv) என்றே குறிப்பிடப்பட்டுள்ளது. ஐக்கிய நாடுகள் சபையின் புவியியல் பெயர் தரவுத்தளம் (GEGN- Geographical Names Database) கீய்வ்(Kyiv) என்றே குறிப்பிடுகிறது. புவியியல் பெயர்களுக்கான ஐக்கிய அமெரிக்க நாடுகளின் அமைப்பு(United States Board on Geographic Names- BGM) 2019ம் ஆண்டு அதன் நிலையான உச்சரிப்பு முறையை மாற்றியது. அக்டோபர் 2019ல் பன்னாட்டு வான் போக்குவரத்து அமைப்பும் இதன் பெயரை கீய்வ்(Kyiv) என்று மாற்றியது. ஐரோப்பிய ஒன்றியம், ஆங்கிலம் பேசும் பன்னாட்டு அமைப்புகள் மற்றும் அரசுகள், பிரிட்டானிகா எனப்படும் தகவல் கலஞ்சியம் என் அனைத்தும் கீய்வ்(Kyiv) என்றே குறிப்பிடுகின்றன. பல்வேறு ஆங்கில ஊடகங்களும் கீய்வ்(Kyiv) என்ற பெயரையே பயன்படுத்துகின்றன. உதாரணமாக உக்ரைனின் ஊடகமான தி அசோசியேட்டட் பிரஸ் மற்றும் கனடியன் பிரஸ் செய்தி சேவை மற்றும் சிபிசி, தி எங்னாமிஸ்ட், தி கார்டியன், தி வால் ஸ்ட்ரீட் ஜர்னல், தி க்ளோப் அன்ட் மெய்ல், தி பிபிசி, தி வாஷிங்டன் போஸ்ட் மற்றும் தி நியூயார்க் டைம்ஸ் ஆகிய ஊடகங்கள் அனைத்தும் கீய்வ்(Kyiv) என்ற பெயரையே பயன்படுத்துகின்றன.
# கீவ்

## வரலாறு
# மீடியாவிக்கி:Gadget-HotCat.js/ta

//<source lang="javascript">  
// Tamil Localizations of a few HotCat user interface texts.
if (typeof (HotCat) != 'undefined') {
HotCat.messages.commit = 'சேமி';
HotCat.messages.ok = 'சரி';
HotCat.messages.cancel = 'சேமிக்காமல் திரும்பு';
HotCat.messages.multi_error = 'வழங்கியிலிருந்து பக்க மூலத்தை எடுக்க முடியவில்லை. ஆகையால் உங்கள் பகுப்பு மாற்றங்களைச்'
+'சேமிக்க இயலவில்லை.இடைஞ்சலுக்கு மன்னிக்கவும்.';  
HotCat.categories = 'பகுப்புகள்';  
//Blacklisted categories cannot be added through HotCat.
HotCat.blacklist = /\b[Ss]tubs?$|^[Ss]tubs?\b|\b[Dd]isambiguation pages$|^[Rr]edirect(?:s|ed)?\b/;  
HotCat.engine_names.searchindex = 'தேடுதல் அட்டவணை';
HotCat.engine_names.pagelist = 'பக்கப் பட்டியல்';
HotCat.engine_names.combined = 'கூட்டாக தேடு';
HotCat.engine_names.subcat = 'துணைப் பகுப்புகள்';
HotCat.engine_names.parentcat = 'தாய்ப் பகுப்புகள்';  
HotCat.tooltips.change = 'மாற்று';
HotCat.tooltips.remove = 'நீக்கு';
HotCat.tooltips.add = 'புதிதாக ஒரு பகுப்பைச் சேர்';
HotCat.tooltips.restore = 'மாற்றங்களை மீள்விக்கவும்';
HotCat.tooltips.undo = 'மாற்றங்களை மீள்விக்கவும்';
HotCat.tooltips.down = 'துணைப் பகுப்புகளைப் பார்க்கவும் மாற்றவும் அவற்றை காட்டு';
HotCat.tooltips.up = 'தாய்ப் பகுப்புகளைப் பார்க்கவும் மாற்றவும் அவற்றை காட்டு';
HotCat.multi_tooltip = 'பல பகுப்புகளை மாற்று';
HotCat.messages.cat_removed = ' நீக்கப்பட்டது';
HotCat.messages.cat_added = ' சேர்க்கப்பட்டது';
HotCat.messages.cat_keychange = 'new key for : ';
HotCat.messages.cat_notFound = 'பகுப்பு "$1" காணப்படவில்லை';
HotCat.messages.cat_exists = 'பகுப்பு "$1" ஏற்கனவே உள்ளது; எனவே சேர்க்கப்படவில்லை.';
HotCat.messages.cat_resolved = ' ( வழிமாற்றல் முடிந்தது)';
HotCat.messages.cat_separator = '; ';
HotCat.messages.prefix = 'வி. ப. மூலம் ';
// தொகுப்புச் சுருக்க உரை
HotCat.messages.using = '';
// Some text to append to the edit summary. Named 'using' for historical reasons. If you prefer
// to have a marker at the front, use prefix and set this to the empty string.
HotCat.messages.cat_multi_change = '$1 பகுப்புகள்';
}  
//</source>
# மிர்வைஸ் நஸ்ரி

**மிர்வைஸ் நஸ்ரி** (*Mirwais Naziri*), ஆப்கானித்தான் அணியின் துடுப்பாட்டக்காரர். இவர் 2008/09 பருவ ஆண்டில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
# மிர்வைஸ் நஸ்ரி

## வெளி இணைப்பு

- கிரிக்கட் ஆக்கைவ்
- கிரிக்கட் ஆக்கைவ்
- மிர்வைஸ் நஸ்ரி கிரிக்கட் ஆக்கைவ்
# முகம்மது நபி (துடுப்பாட்டக்காரர்)

**முகம்மது நபி** (*Mohammad Nabi*, பிறப்பு: 1 சனவரி 1985) என்பவர் ஆப்கானியத் துடுப்பாட்டக்காரர் ஆவார். இவர் வரையிட்ட நிறைவுப் போட்டிகளில் ஆப்கானித்தான் அணியின் தலைவராக இருந்துள்ளார். பன்முக வீரரான இவர் வலது-கை மட்டையாளராகவும் வலது-கை எதிர் விலகு பந்து வீச்சாளராகவும் விளையாடுகிறார். பன்னாட்டுத் துடுப்பாட்டத்தில் ஆப்கானிஸ்தான் அணியை உயர்மட்ட நிலைக்கு உயர்த்தியதில் இவர் முக்கியப் பங்கு வகித்தார். இவர் ஆப்கானித்தானில் இருந்து ஐபிஎல் ஏலத்தில் தேர்வான முதல் வீரராவார். செப்டம்பர் 2019இல் இவர் தேர்வுப் போட்டிகளில் இருந்து தனது ஓய்வை அறிவித்தார்.
# முகம்மது சாஹ்ஷாட்

**முகம்மது சாஹ்ஷாட்** (*Mohammad Shahzad*), பிறப்பு: சூலை 15 1991, ஆப்கானித்தான் அணியின் துடுப்பாட்டக்காரர். இவர் 2 தேர்வுத் துடுப்பாட்டம் 84 ஒருநாள் பன்னாட்டுத் துடுப்பாட்டப் போட்டிகளிலும், ஏழு முதல்தர துடுப்பாட்டப் போட்டிகளிலும், 26 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2009/10, 2019/11 பருவ ஆண்டில் ஒருநாள் பன்னாட்டுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.  
சூன் 2018 ஆம் ஆண்டில் இந்தியத் துடுப்பாட்ட அணிக்கு எதிராக ஆப்கான் அணி விளையாடிய முதல் தேர்வுத் துடுப்பாட்டப் போட்டிகளில் விளையாடிய பதினொரு வீரர்களில் இவரும் ஒருவர். மேலும் இவர் 2018 ஆம் ஆண்டில் நடைபெற்ற ஆசியக் கோப்பைத் துடுப்பாட்டத் தொடரில் இந்திய அணிக்கு எதிராக நூறு ஓட்டங்களைப்பதிவு செய்தார். ஆனால் அந்த அணி 131 ஒட்டங்களுக்கு ஆட்டமிழந்தது. இதன் மூலம் ஒரு வீரர் நூரு ஓட்டங்கள் எடுத்தும் மிகக் குறைவான ஓட்டங்களைப் பதிவு செய்த துடுப்பாட்ட அணி எனும் சாதனையினை சாகித் அபிரிடியுடன் சமன் செய்தார்.
# முகம்மது சாஹ்ஷாட்

## ஆரம்பகால வாழ்க்கை

சாஹ்சாட் ஆப்கானித்தான் மாகாணம் நன்கிரஹார் மாகாணத்தில் சூலை 15 1991 இல் பிறந்தார். பின் பாக்கித்தானில் உள்ள பெஷாவர் அகதிகள் முகாமிற்கு இவர்களின் குடும்பம் குடிபெயர்ந்தது. தனது வாழ்க்கையின் பெரும்பாலான காலகட்டங்களை இவர் பெசாவரிலேயெ கழித்தார்.மேலும் திருமணமும் அங்கு தான் நடைபெற்றது. 2018 ஆம் ஆண்டு வரை இவர் பெசாவர்அகதிகள் முகாமில் தான் இருந்தார்.பின் ஆப்கானித்தான் துடுப்பாட்ட வாரியம் கேட்டுக் கொண்டதற்கினங்க இவர் ஆப்கானித்தான் திரும்பினார்.
# முகம்மது சாஹ்ஷாட்

## சர்வதேச போட்டிகள்

2008 ஆம் ஆண்டு முதல் இவர் ஆப்கானித்தான் அணி சார்பாக விளையாடி வருகிறார். 2009 ஆம் ஆண்டில் தென்னாப்பிரிக்காவில் நடைபெற்ற துடுப்பாட்ட உலகக் கிண்ணத் தொடரில் இவர் விளையாடினார். அதன்பிறகு இவர் தேர்வுத் துடுப்பாட்டம் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று வடிவங்களிலும் விளையாடியுள்ளார்.
# முகம்மது சாஹ்ஷாட்

## சர்வதேச போட்டிகள்

### முதல்தரத் துடுப்பாட்டம்

#### 2009–2010

2009-10 ஆம் ஆண்டுகளுக்கான கண்டங்களுக்கு இடையிலான கோப்பைத் தொடரில் இவர் அறிமுகமானார்.  
2009 ஆம் ஆண்டில் நடைபெற்ற முதாரே விளையாட்டு சங்கத்தில் நடைபெற்ற சிம்பாப்வே லெவன் அணிக்கு எதிரான முதல்தரத் துடுப்பாட்டப் போட்டியில் இவர் 79 ஓட்டங்களை எடுத்தார். 2010 ஆம் ஆண்டில் அயர்லாந்து அணிக்கு எதிரான துடுப்பாட்டப் போட்டியின் முதல் ஆட்டப் பகுதியில் 88 ஓட்ட்டங்களையும் இரண்டாவது ஆட்டப் பகுதியில் இறுதிவரை ஆட்டமிழக்காமல் 42 ஓட்டங்களையும் எடுத்து அணியின் வெற்றிக்கு உதவினார். 2010 ஆம் ஆண்டில் கனடா துடுப்பாட்ட அணிக்கு எதிரான போட்டியில் இவர் இறுதிவரை ஆட்டமிழக்காமல் 214 ஓட்டங்களை எடுத்து அணியின் வெற்றிக்கு உதவினார். இதன்மூலம் முதல்தரத் துடுப்பாட்டப் போட்டிகளில் இருநூறு ஓட்டங்கள் அடித்த முதல் வீரர் எனும் சாதனை படைத்தார்.  
கண்டங்களுக்கு இடையிலான போட்டித் தொடரில் ஸ்காட்லாந்து அணிக்கு எதிரான போட்டியில் ஐம்பது ஓட்டங்கள் எடுத்து அணியின் வெற்றிக்கு உதவினார். அந்தத் தொடரில் 802 ஓட்டங்களை 80.20 எனும் சராசரியோடு எடுத்தார். இதன் மூலம் அதிக ஓட்டங்கள் எடுத்த வீரர்கள் வரிசையில் முதலிடம் பெற்றார். அதில் இரன்டு நூறுகளும் ஐந்து ஐமது ஓட்டங்களும் அடங்கும். மேலும் 25 கேட்சுகளும் 3 ஸ்டம்பிங் செய்தார்.
# டி. பெரேரா

**டி. பெரேரா** (*D. Perera*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1991/92 பருவ ஆண்டில், இலங்கை கெம்பிரியன்ட்ஸ் விளையாட்டுக் கழக அணி உறுப்பினராக பங்குகொண்டார்.
# டி. பெரேரா

## மூலம்

- டி. பெரேரா - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# திலூப பெரேரா

**திலூப பெரேரா** (*Dilupa Perera*), பிறப்பு: திசம்பர் 3 1990, இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2008/09 பருவ ஆண்டில், இலங்கை முவர்ஸ் விளையாட்டுக் கழக அணி உறுப்பினராக பங்குகொண்டார்.
# திலூப பெரேரா

## மூலம்

- திலூப பெரேரா - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# துமிந்த பெரேரா

**துமிந்த பெரேரா ** (*Duminda Perera*), பிறப்பு: அக்டோபர் 29 1979, இலங்கை கொழும்புப் பிரதேச அணியின் துடுப்பாட்டக்காரர். இவர் 125 முதல்தர துடுப்பாட்டப் போட்டிகளிலும், 82 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998/99, 2011 பருவ ஆண்டில், இலங்கை 19இன் கீழ் , இலங்கை A, புளும்பீல்ட் விளையாட்டுக் கழக அணிகளின் உறுப்பினராக பங்குகொண்டார்.
# துமிந்த பெரேரா

## மூலம்

- துமிந்த பெரேரா - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# மும்தாஸ் ஹபீப்

**மும்தாஸ் ஹபீப்** (*Mumtaz Habib*), பிறப்பு: சனவரி 1 1987, ஆப்கானித்தான் அணியின் துடுப்பாட்டக்காரர். இவர் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2006-2008 ஆண்டில் முதல்தர துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
# மும்தாஸ் ஹபீப்

## வெளி இணைப்பு

- மும்தாஸ் ஹபீப் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- மும்தாஸ் ஹபீப் கிரிக்கட் ஆக்கைவ் இலிருந்து விளையாட்டுவீரர் விபரக்குறிப்பு
# காமிலாஸ் பெரேரா

**காமிலாஸ் பெரேரா** (*Kamilas Perera*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995/96 பருவ ஆண்டில், இலங்கை மொரட்டுவை விளையாட்டுக் கழக அணிகளின் உறுப்பினராக பங்குகொண்டார்.
# காமிலாஸ் பெரேரா

## மூலம்

- காமிலாஸ் பெரேரா - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# அப்துல்லா மசாரி

**அப்துல்லாஹ் மசாரி** (*Abdullah Mazari*), பிறப்பு: மார்ச்சு 7 1987, ஆப்கானித்தான் அணியின் துடுப்பாட்டக்காரர். இவர் ஒரு ஒருநாள் பன்னாட்டுத் துடுப்பாட்டப் போட்டியிலும், மூன்று முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். இவர் 2010 பருவ ஆண்டில் ஒருநாள் பன்னாட்டுத் துடுப்பாட்டப் போட்டியில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
# அப்துல்லா மசாரி

## மூலம்

- அப்துள்ளாஹ் மஸ்ஹரி - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# நிமேஸ் பெரேரா

**நிமேஸ் பெரேரா** (*Nimantha Perera*), பிறப்பு: செப்டம்பர் 5 1977, இலங்கை கொழும்புப் பிரதேச அணியின் துடுப்பாட்டக்காரர். இவர் 139 முதல்தர துடுப்பாட்டப் போட்டிகளிலும், 83 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995/96 -2011 பருவ ஆண்டுகளில், இலங்கை கொழும்பு விளையாட்டுக்கழக அணி, சிலாபம் மரியன்ஸ் அணி உறுப்பினராக பங்குகொண்டார்.
# நிமேஸ் பெரேரா

## மூலம்

- நிமேஸ் பெரேரா - கிரிக்இன்ஃபோவில் இருந்து விளையாட்டுவீரர்
# அப்தாப் ஆலம்

**அப்தாப் ஆலம்** (*Aftab Alam*), பிறப்பு: நவம்பர் 30 1992, ஆப்கானித்தான் அணியின் துடுப்பாட்டக்காரர். இவர் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010 பருவ ஆண்டில் ஒருநாள் பன்னாட்டுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
# அப்தாப் ஆலம்

## மூலம்

- அப்தாப் ஆலம் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- அப்தாப் ஆலம் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# நுஸ்ரதுள்ளாஹ் நஸ்ரத்

**நுஸ்ரதுள்ளாஹ் நஸ்ரத்** (*Nasratullah Nasrat*), பிறப்பு: மே 10 1984, ஆப்கானித்தான் அணியின் துடுப்பாட்டக்காரர். இவர் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2008/09 ஆண்டில் ஏ-தர துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
# நுஸ்ரதுள்ளாஹ் நஸ்ரத்

## வெளி இணைப்பு

- நுஸ்ரதுள்ளாஹ் நஸ்ரத் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- நுஸ்ரதுள்ளாஹ் நஸ்ரத் கிரிக்கட் ஆக்கைவ் இலிருந்து விளையாட்டுவீரர் விபரக்குறிப்பு
# நாராயணன் என்ற சொற்பொருள்

**நாராயணன் என்ற பெயர்** இந்து சமயத் தோத்திரமான விஷ்ணு சஹஸ்ரநாமத்தில் 245-வது பெயராக வருகின்ற பெயர். விஷ்ணுவின் முக்கியமான பன்னிரு பெயர்களில் இரண்டாவது பெயர். இந்து சமயத்திலேயே கடவுளின் பெயர்களுக்குள் ஆன்மிகச்சிறப்பு மிக்கதான பெயர். பிறப்பு இறப்பு என்ற கோரமான விஷத்தீண்டலைப் போக்கவல்ல பெயர் என்பன புராணங்கள்.
# நாராயணன் என்ற சொற்பொருள்

## ஆழ்வார்களின் பாசுரங்களில் நாராயணனின் தமிழாக்கம்

ஆழ்வார்கள் நாலாயிர திவ்ய பிரபந்தத்தில் நாராயணன் என்பதை நாரணன் அல்லது நாரண நம்பி என்று அழைத்துள்ளனர்.
# நாராயணன் என்ற சொற்பொருள்

## சொற்பொருள்

### தமிழ் நெறி விளக்கம்

- ஓம் நமோ நாராயணாய  
பதின்மர் ஆழ்வார்களின் இரண்டாவது ஆழ்வாரான பூதத்தாழ்வார் "நாரணன்" என்னும் சொல்லைக் கையாண்டு அதற்கு "அன்பின் அண்ணன்" என விளக்கமும் தருகிறார்.
:அன்பே தகளியா ஆர்வமே நெய்யாக
:இன்புருகு சிந்தை இடுதிரியா நன்புருகி
:ஞானச் சுடர்விளக்கு ஏற்றினேன் நாரணற்கு
# நாராயணன் என்ற சொற்பொருள்

## சொற்பொருள்

### வடமொழி நெறி விளக்கம்

- உள்ளதற்கெல்லாம் உறைவிடமாகியவர். 'நர:' என்றால் ஆன்மா. அதனிலிருந்து உண்டானவையெல்லாம் 'நாரா:' எனப்படும். அவைகட்கு 'அயனம்', அதாவது இருப்பிடம். அவைகளில் எல்லாவற்றிலும் உள்ளிலும் வெளியும் நிறைந்திருப்பவர் ஆதலால் 'நாராயணன்'.  
- இன்னும் விளக்கமாகச் சொல்லப் போனால், ஆன்மாவிலிருந்து வெளி, வெளியிலிருந்து காற்று, காற்றிலிருந்து தீ, தீயிலிருந்து நீர், நீரிலிருந்து நிலம் - இது தான் படைப்பு வரிசை. இப்படி விளக்கம் பெற்று வெளியானதே இவ்வுலகம். இது ஆன்மா எனப் பொருள்படும் 'நர'னிலிருந்து உண்டானதால் 'நாரம்'. நாரத்தை இருப்பிடமாகக் கொண்டவர் 'நாரயணன்'.  
- வெளி முதலிய ஐந்து பெரும் பூதங்களும் ஒன்றோடொன்று நன்கு கலந்து வெளித் தோற்றம் பெறுமுன்னர், தனித்தனியாக இருந்தன. அவைகளுக்கு 'காரணோதகம்' அல்லது 'அப்பு' என்று பெயர். அம்மூல தத்துவங்களில் உட்புகுந்து அவற்றைத் தன்னிடமாகக் கொண்டு படைப்பைத் தொடங்கியவர் 'நாராயணன்'.  
- வடமொழி இலக்கணத்தில் 'தத்புருஷ-ஸமாஸம்' (வேற்றுமைப்புணர்ச்சி), 'பஹுவ்ரீஹி ஸமாஸம்' (அன்மொழித்தொகை) என்று இருவித சொற்புணர்ச்சிகள் உண்டு. 'நாராயண' என்ற சொல், 'நர' , 'அயன' ஆகிய இரண்டு சொற்களைக் கொண்டு சேர்க்கும் போது, இரண்டு விதமாகவும் சேரும்.
:: **நாராணாம் அயனம்** அதாவது, நாரங்களுக்கு அயனம், என்பது முதல் வகை.
:: **நாரா: அயனம் யஸ்ய ஸ:**, அதாவது 'நாரங்களை அயனமாக (நுழையப்படும் பொருளாக) உடையவர்' என்பது இரண்டாவது வகை.
:: உயிருள்ளவை, உயிரில்லாதவை இரண்டும் இல்லாத இடத்திலும் அவன் உளன் - இது முதல் வகைப் புணர்ச்சியினால் ஏற்படும் பொருள். இதை 'புறப்பரவல்' ('பஹிர்-வ்யாப்தி) என்று வேதாந்தத்தில் கூறுவர்.
:: உயிருள்ளவையோ, உயிரில்லாதவையோ, உள்ள இடத்தில் தான் இல்லை என எண்ணவொண்ணாத படி அவன் கலந்து நிற்கிறான். - இது இரண்டாவது வகைப் புணர்ச்சியினால் ஏற்படும் பொருள். இதை 'உள்ளுறைதல்' ('அந்தர்-வ்யாப்தி) என்று வேதாந்தத்தில் கூறுவர்.
# நாராயணன் என்ற சொற்பொருள்

## 'நாராயண' என்ற சொல்லின் பெருமை

ஆதி சங்கரர் 'நாராயண' நாமத்தின் பெருமையை தன் விஷ்ணு சஹஸ்ரநாம உரையின் முன்னுரையில் பல மேற்கோள்களை எடுத்தாண்டு விளக்குகிறர். அவைகளில் சில:  
::நீராடும் பொழுதும் மற்ற எல்லாச்செய்கைகளிலும் 'நாராயணனை' நினத்த மாத்திரத்தில் கூடாத செய்கைகளனைவற்றிற்கும் பிராயச்சித்தமாகின்றது.  
::அத்தனை சாத்திரங்களையும் திரும்பத்திரும்ப அலசிப்பார்த்தாலும் 'நாராயணனை' எப்பொழுதும் தியானிப்பதொன்றே சிறந்ததாக ஏற்படுகிறது.  
ஸ்ரீமத் பாகவதத்தைத் தொடங்கும் போதே சுக மஹரிஷி அரசன் பரீக்ஷித்துக்குச் சொல்கிறர்: கருமங்களை சரிவரச்செய்வதாலோ அல்லது யோகாப்பியாசத்தினாலோ அல்லது ஆன்மிகத்தொடர்பினாலோ எப்படி ஏற்பட்டாலும், ஒரு பிறப்பின் மேலோங்கிய பெருமை கடைசி மூச்சின் போது 'நாராயணனை' நினைவு கூறுவது தான்.  
:
- இப்பாடலில் நாராயணன் அன்பு (அருள்) வெள்ளம் நம்மீது பாய்வதை உணர முடிகிறது.
# நாராயணன் என்ற சொற்பொருள்

## ஒரு சுவையான செய்தி

பகவானின் தத்துவங்களை ஆதி முதல் அந்தம் வரை எடுத்து அலசியிருக்கும் பகவத் கீதையின் 18 அத்தியாயங்களிலும் 'நாராயண' என்ற சொல் வரவேயில்லை என்பது குறிப்பிடத்தக்கது.
# விமுக்தி பெரேரா

**விமுக்தி பெரேரா** (*Vimukthi Perera*), பிறப்பு: நவம்பர் 14 1989, இலங்கை கொழும்புப் பிரதேச அணியின் துடுப்பாட்டக்காரர். இவர் 10 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010/11 பருவ ஆண்டில் இலங்கை கொழும்பு முவர்ஸ் அணி உறுப்பினராக பங்குகொண்டார்.
# விமுக்தி பெரேரா

## மூலம்

- விமுக்தி பெரேரா - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# உதேஸ் பெரேரா

**உதேஸ் பெரேரா** (*Udesh Perera*, பிறப்பு: மார்ச்சு 26 1985), இலங்கை அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2002/03 பருவ ஆண்டில்இலங்கை 19இன் கீழ் அணி உறுப்பினராக பங்குகொண்டார்.
# உதேஸ் பெரேரா

## மூலம்

- உதேஸ் பெரேரா - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# நவ்ரோஸ் மங்கள்

**நவ்ரோஸ் மங்கள்** (*Nawroz Mangal*), பிறப்பு: நவம்பர் 28 1984, ஆப்கானித்தான் அணியின் துடுப்பாட்டக்காரர். இவர் 16 ஒருநாள் பன்னாட்டுத் துடுப்பாட்டப் போட்டிகளிலும், ஏழு முதல்தர துடுப்பாட்டப் போட்டிகளிலும், 29 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2010 பருவ ஆண்டில் ஒருநாள் பன்னாட்டுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
# நவ்ரோஸ் மங்கள்

## வெளி இணைப்பு

- நவ்ரோஸ் மங்கள் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- நவ்ரோஸ் மங்கள் கிரிக்கட் ஆக்கைவ் இலிருந்து விளையாட்டுவீரர் விபரக்குறிப்பு
# லட்சியா

**லட்சியா** என்பது இந்திய பாதுகாப்பாய்வு மற்றும் மேம்பாட்டமைப்பால் உருவாக்கப்பட்ட ஆளிலா (தொலைவிலிருந்து கட்டுப்படுத்தப்படும்) போரிடு விமானமாகும். லட்சியா என்றால் இலக்கு என்று பொருள்.
# லட்சியா

## வரலாறு

- 1976ல் ஆளிலா (தொலைவிலிருந்து கட்டுப்படுத்தப்படும்) போரிடு விமானத்திற்கான தேவை அதிகரித்தது.
- 1977ல் அதற்கான முன் எச்சரிக்கை நடவடிக்கைகள் பாதுகாப்பு அமைச்சகத்தால் எடுக்கப்பட்டன. அதன்படி 35 தகுதிகள் (Inter Services Qualitative Requirement (ISQR points)) பட்டியலிடப்பட்டன.
- 1980ல் அதற்கான செயல்முறை சாத்தியங்கள் (35 தகுதிகள் - feasibility report) உறுதிப்படுத்தப்பட்டது.
- அதன்படி இந்துத்தான் வானூர்தி ஆய்வகம் (HAL) 2001ல் PTAE-7 தாறைப்பொறியை வடிவமைத்தது.. அதற்கு முன் பல சோதனைகள் தோல்வியில் முடிந்தது.
- 2002ல் விமானத்தின் பொறி மேம்படுத்தப்பட்டது.
- 2003ல் இச்சோதனை முழு வெற்றி பெற்றதை 2007ல் பாதுகாப்பமைச்சர் அந்தோனி உறுதிப்படுத்தினார்.
# லட்சியா

## விவரங்கள்

**தொழில்நுட்பத் தகவல்கள்**(லட்சியா)
- நீளம் - 2385 மிமீ
- இறக்கை - அளவு 3மீ
- உயரம் - (500-5000 மீ)
- இறக்கை - பரப்பளவு 2.27 மீ2
- இறக்கை குறியீட்டெண் - NACA64A008
- பறப்புக்கு அதிகூடிய எடை - 705 கி
- சக்திமூலம் - 1× HAL PTAE-7 turbojet
**செயற்திறன்**
- கூடிய வேகம் 70% ஒலிவேகம்
- வீச்சு 150 கி.மீ. (93.2 மைல்கள்)
- Service ceiling 9000 மீ (5000 மீ with towed sub-target)
- மேலேற்ற வீதம் 25 மீ/நொ
# டெலஸ்ஃபோருஸ் (திருத்தந்தை)

**புனித டெலஸ்ஃபோருஸ்** (*Pope Saint Telesphorus*) என்னும் திருத்தந்தை கி.பி. 126 (அல்லது 127)இலிருந்து 136 (அல்லது 137, அல்லது 138) வரை ஆட்சிசெய்தார். அவரது ஆட்சிக் காலத்தில் ஹேட்ரியன் மற்றும் அண்டோனியஸ் பீயுஸ் என்போர் உரோமை மன்னர்களாக ஆட்சி செய்தனர். டெலஸ்ஃபோருஸ் பிறப்பால் கிரேக்க நாட்டைச் சார்ந்தவர்.  
- டெலஸ்ஃபோருஸ் ( என்னும் பெயர் கிரேக்கத்தில் "குறிக்கோளில் ஆர்வமுள்ளவர்" என்னும் பொருள்படும்.
# டெலஸ்ஃபோருஸ் (திருத்தந்தை)

## ஏழாம் திருத்தந்தை

மரபுப்படி, டெலஸ்ஃபோருஸ் புனித பேதுரு வழிவந்த கத்தோலிக்க திருச்சபையின் எட்டாம் திருத்தந்தை ஆவார். "திருத்தந்தையர் நூல்" (Liber Pontificalis) என்னும் ஏட்டின்படி, அவர் திருத்தந்தையாகத் தேர்ந்தெடுக்கப்படுமுன் கடுந்தவம் புரிந்த துறவியாக (anchorite) இருந்தார்.  
தொடக்க கால இறையியல் அறிஞர் இரனேயுஸ் என்பவரின் கூற்றுப்படி, டெலஸ்ஃபோருஸ் மறைச்சாட்சியாக உயிர்நீத்தார். தொடக்க காலத் திருத்தந்தையர் எல்லாருமே "மறைச்சாட்சி" என்னும் பட்டம் கொண்டிருப்பினும் (காண்க: "திருத்தந்தையர் நூல்"), இரனேயுஸ் என்பவர் டெலஸ்ஃபோருசுக்குத் தான் முதன்முறையாக இச்சிறப்புப் பட்டத்தை வழங்குகிறார்.
# டெலஸ்ஃபோருஸ் (திருத்தந்தை)

## பண்டைய கிறித்தவ ஆதாரங்கள்

பண்டைய கிறித்தவ எழுத்தாளர் யூசேபியஸ் என்பவர் தம் "திருச்சபை வரலாறு" என்னும் நூலில், ஹேட்ரியன் மன்னனின் ஆட்சியின் பன்னிரண்டாம் ஆண்டில் திருத்தந்தை டெலஸ்ஃபோருஸ் பொறுப்பேற்றார் என்று குறிப்பிடுகிறார். அதுபோலவே, அவர்தம் இறப்பு அண்டோனியஸ் பீயஸ் என்னும் மன்னனின் ஆட்சியின் முதல் ஆண்டில் நிகழ்ந்தது என்று கூறுகிறார். ஆகவே, இந்த ஆதாரத்தின்படி, டெலஸ்ஃபோருஸ் கி.பி. 128-129இல் ஆட்சியைத் தொடங்கினார் என்றும், 138-139இல் இறந்தார் என்றும் அறிகிறோம்.  
உரோமை மறைச்சாட்சியர் நூல் (Roman Martyrology), டெலஸ்ஃபோரின் விழா நாள் சனவரி 5 என்று குறிப்பிடுகிறது. கிரேக்க சபையில் அவர் விழா பெப்ருவரி 22ஆம் நாள் ஆகும்.
# டெலஸ்ஃபோருஸ் (திருத்தந்தை)

## சீர்திருத்தங்கள்

திருத்தந்தை கீழ்வரும் சீர்திருத்தங்களைக் கொணர்ந்தார் என்றொரு மரபு உள்ளது:
- கிறிஸ்து பிறப்பு விழா நள்ளிரவில் கொண்டாடல்;
- இயேசு உயிர்த்தெழுந்த விழா ஞாயிற்றுக் கிழமை கொணடாடப்படல்;
- உயிர்த்தெழுதல் விழாவுக்கு முந்திய ஏழு வாரங்களைத் தவக்காலமாக அனுசரித்தல்;
- "உன்னதங்களிலே" கீதத்தைத் திருப்பலியின்போது பாடுதல்.  
"திருத்தந்தையர் நூல்" (Liber Pontificalis) தருகின்ற மேற்கூறிய தகவலுக்குப் போதிய வரலாற்று ஆதாரம் இல்லை என்று சில அறிஞர்கள் கருதுகின்றனர்.
# டெலஸ்ஃபோருஸ் (திருத்தந்தை)

## இயேசுவின் உயிர்த்தெழுதல் கொண்டாடும் நாள் பற்றிய விவாதம்

யூசேபியஸ் என்னும் பண்டைய கிறித்தவ அறிஞர் கீழ்வரும் செய்தியைக் குறித்துள்ளார். கி.பி. இரண்டாம் நூற்றாண்டின் பிற்பகுதியில் இயேசுவின் உயிர்த்தெழுதலை எந்நாளில் கொண்டாடுவது என்பது குறித்து விவாதம் எழுந்தது. அப்பொருள் குறித்து புனித இரனேயஸ் என்னும் பண்டைய கிறித்தவ அறிஞர் திருத்தந்தை முதலாம் விக்டர் என்பவருக்கு எழுதிய கடிதத்தின் ஒரு சிறு பகுதியின் படி, டெலஸ்ஃபோர் இயேசுவின் உயிர்த்தெழுதலை ஞாயிற்றுக் கிழமையில் கொண்டாடிய உரோமை ஆயர்களுள் ஒருவர் ஆவார். வேறு பலர் அவ்விழாவை யூத நாட்காட்டியைப் பின்பற்றி, பாஸ்கா விழாவாக வாரத்தின் பிற நாள்களில் கொண்டாடினர். இருப்பினும் விக்டரைப் போலன்றி, டெலஸ்ஃபோருஸ் வேறு நாள்களில் உயிர்த்தெழுதல் விழாவைக் கொண்டாடியவர்களோடும் நல்லுறவு கொண்டிருந்தார்.
# டெலஸ்ஃபோருஸ் (திருத்தந்தை)

## கார்மேல் சபையின் பாதுகாவலர்

ஒரு மரபுப்படி, டெலஸ்ஃபோருஸ் பழைய ஏற்பாட்டில் வரும் கார்மேல் மலையில் வனத்துறவியாக வாழ்ந்தார். எனவே, கார்மேல் சபைத் துறவியர் அவரைத் தம் சபையின் பாதுகாவலர்களுள் ஒருவராகக் கருதி மதிக்கின்றனர்.  
திருத்தந்தை டெலஸ்ஃபோருஸ் புனித பேதுரு பெருங்கோவிலில் அடக்கம் செய்யப்பட்டுள்ளார்.
# நூர் அலி

**நூர் அலி** (*Noor Ali*), பிறப்பு: சூலை 10 1988, ஆப்கானித்தான் அணியின் துடுப்பாட்டக்காரர். இவர் 12 ஒருநாள் பன்னாட்டுத் துடுப்பாட்டப் போட்டிகளிலும், ஐந்து முதல்தர துடுப்பாட்டப் போட்டிகளிலும், 23 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2009-2011 பருவ ஆண்டில் ஒருநாள் பன்னாட்டுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
# நூர் அலி

## வெளி இணைப்பு

- நூர் அலி - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- நூர் அலி கிரிக்கட் ஆக்கைவ் இலிருந்து விளையாட்டுவீரர் விபரக்குறிப்பு